The Voice of Finland: Senior

The Voice of Finland: Senior on alun perin hollantilaiseen formaattiin perustuva ohjelma, jonka suomalaista versiota on esitetty Nelosella. Ohjelmassa kilpailevat 60–84-vuotiaat seniorit. Ohjelma on senioreille kehitetty versio The Voice of Finland -formaatista.

Kilpailu eroaa The Voice of Finland -ohjelmasta siten, että se on lyhyempi ja kukin kilpailija saa esitystensä jälkeen palautetta. Kilpailu etenee ensin Ääni ratkaisee -vaiheesta Knockoutteihin. Seuraavaksi on semifinaali, jossa selviää ketkä kolme parasta kustakin tähtivalmentajan tiimistä pääsevät finaaliin, joka käydään liveyleisön edessä Logomolla. Lopulta voittajan päättää liveyleisö.

Ohjelman toistaiseksi ainoaa kautta on juontanut Heikki Paasonen ja Elina Kottonen. Kaudella tähtivalmentajina toimivat myös The Voice of Finlandin tähtivalmentajina toimineet Tarja Turunen ja Michael Monroe sekä laulaja Ressu Redford.

Ensimmäisen kauden voitti voittohetkellään juuri 70 vuotta täyttänyt vuoden 1991 tangokuningas Jaska Mäkynen.

 Tuotantokaudet 
 Tk.  Vuosi  Tähtivalmentajat  Voittaja 1  2022  Tarja Turunen, Michael Monroe, Ressu Redford  Jaska Mäkynen

 Lähteet 

Luokka:2020-luvun suomalaiset kilpailuohjelmat
Luokka:2020-luvun suomalaiset musiikkiohjelmat
Luokka:The Voice of Finland